सुरक्षा के लिए 30 गांव में खोलेंगे पुलिस चौकी
साहब, क्षेत्र में 30 गांव है, लेकिन यहां के ग्रामीण कतई महफूज नहीं है, क्योंकि यहां दूर-दूर तक कोई पुलिस स्टेशन नहीं है। इसलिए आप प्रेमसर गांव में पुलिस चौकी खुलवा दो। यह बात पुलिस अधीक्षक सुनील कुमार पांडेय से ग्रामीणों सेे पुलिस पंचायत में कही। एसपी ने ग्रामीणों को भरोसा दिलाया कि पुलिस चौकी खोलने के लिए गृह विभाग को प्रस्ताव भेजा जाएगा। प्रस्ताव को मंजूरी दिलाने के लिए हरसंभव प्रयास करेंगे।
पुलिस पंचायत कस्बे के पंचायत भवन परिसर में दोपहर 1 बजे शुरू हुई। दो घंटे तक चली एसपी के अलावा प्रभारी एडिशनल एसपी जयराज कुबेर और देहात एसओ स्वदेश सुमन व सरपंच रामचरण मीणा आदि मौजूद थे। पुलिस अधीक्षक और प्रभारी एएसपी जयराज कुबेर ने ग्रामीणों से रूबरू चर्चा की। ग्रामीणों ने कहा कि खातौली-श्योपुर मेगा हाईवे पर बसे प्रेमसर के आसपास 30 गांव हैं। इन गांवों की सुरक्षा के लिए क्षेत्र में पुलिस चौकी का होना बेहद जरूरी है। वर्षों से मांग हो रही है कि प्रेमसर कस्बे में पुलिस चौकी खोली जाए। लेकिन इस दिशा मेें कोई पहल नहीं हो रही है।
पुलिस अधीक्षक श्री पांडेय ने कहा कि हम लोगों की सुरक्षा के लिए संवेदनशील है। ग्रामीणों को सुरक्षा का पूरा वातावरण उपलब्ध कराने की पहल की जा रही है। इसी क्रम में प्रेमसर में पुलिस चौकी की नितांत आवश्यकता है तो हम इसके बारे में राज्य शासन के गृह विभाग को प्रस्ताव भेजेंगे। प्रस्ताव के जरिए पुलिस चौकी के अलावा स्टाफ के लिए पद मंजूर करने की मांग की जाएगी। एसपी ने ग्रामीणों को भरोसा दिलाया कि पुलिस यह काम प्राथमिकता से करेगी।
पुलिस पंचायत में ग्रामीणों से बातचीत करते पुलिस अधिकारी।
ग्रामीण बोले- यहां भी ऑपरेशन मजनूं चलाएं
ग्रामीणों ने पुलिस पंचायत में बताया कि कस्बे में मजनुओं का भारी आतंक है। छात्र-छात्राएं पढऩे के लिए स्कूल या ट्यूशन जाते हैं तो मजनूं सरेआम मटरगश्ती करते हैं। विरोध करने पर कई बार झगड़े की स्थिति निर्मित हो जाती है। ग्रामीणों ने एसपी से कस्बे में मजनूं ऑपरेशन चलाने की मांग की। एसपी ने इस बारे में देहात एसओ को कस्बे में पुलिस पैट्रोलिंग को मजबूत करने के आदेश दिए।
सुनवाई
hin_Deva hin_Deva hin_Deva hin_Deva hin_Deva hin_Deva hin_Deva hin_Deva